CELEX: 32018D1958
Language: lt
Date: 2018-12-06 00:00:00
Title: 2018 m. gruodžio 6 d. Tarybos įgyvendinimo sprendimas (ES) 2018/1958 dėl ECB priežiūros valdybos pirmininko skyrimo

12.12.2018   
               
               
                  LT
               
               
                  Europos Sąjungos oficialusis leidinys
               
               
                  L 315/25
               
            
         TARYBOS ĮGYVENDINIMO SPRENDIMAS (ES) 2018/1958
         2018 m. gruodžio 6 d.
         dėl ECB priežiūros valdybos pirmininko skyrimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 26 straipsnio 3 dalį,
         kadangi:
         
                     (1)
                  
                  
                     2013 m. spalio 15 d. Taryba priėmė Reglamentą (ES) Nr. 1024/2013, kuriuo Europos Centriniam Bankui (ECB) pavedami specialūs uždaviniai, susiję su rizikos ribojimu pagrįstos kredito įstaigų priežiūros politika;
                  
               
                     (2)
                  
                  
                     už ECB pavestų uždavinių planavimą ir vykdymą turėtų visapusiškai atsakyti jos Priežiūros valdyba, kurią sudaro jos pirmininkas, pirmininko pavaduotojas ir keturi ECB atstovai, taip pat po vieną kiekvienos dalyvaujančios valstybės narės nacionalinės kompetentingos institucijos atstovą;
                  
               
                     (3)
                  
                  
                     Priežiūros valdyba yra itin svarbus organas ECB vykdant priežiūros užduotis. Todėl Reglamentu (ES) Nr. 1024/2013 Tarybai suteikti įgaliojimai paskirti Priežiūros valdybos pirmininką ir pirmininko pavaduotoją.;
                  
               
                     (4)
                  
                  
                     2013 m. gruodžio 16 d. Tarybos įgyvendinimo sprendimu 2013/797/ES Taryba paskyrė pirmąjį priežiūros valdybos pirmininką (2). Pagal Reglamento (ES) Nr. 1024/2013 26 straipsnio 3 dalį Priežiūros valdybos pirmininko kadencija yra penkeri metai ir ji neatnaujinama;
                  
               
                     (5)
                  
                  
                     pagal Reglamento (ES) Nr. 1024/2013 26 straipsnio 3 dalį 2018 m. lapkričio 7 d. ECB, taikydamas atviros atrankos procedūrą, kurioje dalyvavo asmenys, turintys pripažintą padėtį ir patirties bankininkystės ir finansų reikaluose, ir išklausęs Priežiūros valdybą, pateikė Europos Parlamentui pasiūlymą dėl Priežiūros valdybos pirmininko Andrea ENRIA skyrimo. 2018 m. lapkričio 29 d. Europos Parlamentas patvirtino tą pasiūlymą,
                  
               PRIĖMĖ ŠĮ SPRENDIMĄ:
         
            1 straipsnis
            Andrea ENRIA skiriamas Europos Centrinio Banko priežiūros valdybos pirmininku nuo 2019 m. sausio 1 d. penkerių metų laikotarpiui.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Šis sprendimas taikomas nuo 2019 m. sausio 1 d.
         
         
            Priimta Briuselyje 2018 m. gruodžio 6 d.
            
               
                  Tarybos vardu
               
               
                  Pirmininkas
               
               H. KICKL
            
         
         
            (1)  OL L 287, 2013 10 29, p. 63.
         
            (2)  2013 m. gruodžio 16 d. Tarybos įgyvendinimo sprendimas 2013/797/ES, kuriuo įgyvendinamas 2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 352, 2013 12 24, p. 50).